
Ce qu' on croit vrai, il faut 
le dire, et le dire hardiment. 


DJ životu narođah imade odlučnih časovab, koji do- 
sižu do najdalje budućnosti; hervatski narod stoji na 
pragu takova životnoga pitanja, pa zato je i sveta duž- 
nost svakoga pravoga rodoljuba, da donese, što zna i 
može od svoje strane, da se to pitanje sretno i tako rieši, 
kako bi odgovaralo pravomu blagostanju naroda. 


To se važno pitanje tiče ustanovljenja našega od- 
nošaja naprama ukupnoj carevini; to su pitanje stranke 
već na različite načine pretresivale, ali tomu pretresiva- 
nju nebijaše moguće, da razbistri položaj; jer je poteklo 
koje s gledišta strasti, koje s gledišta sliepoga posluha, 


Nu takvo se pitanje neda riješiti, kad mu zasliep- 
ljeni predsudami niečemo bitje, niti se može riešiti sa- 
mim prizivanjem na našu lojalnost; za riešenje toga 
pitanja ima samo jedno jedino gledište, a to je: 

X» 


Sreća naše uže domovine i razvoj naše- 
ga naroda! 


Potražimo dakle uviete, koji su od prieke i neob- 


hodne nužde, da se naš narod razvije u duševnom i 
materialnom odnošaju, a kad ih nadjemo i ustanovimo, 


onda se pitajmo , možemo ili nemožemo li tim uvietom 
sami zadovoljiti ? 


Ako možemo, onda je barem suvišno, da učestvu- 
jemo kod zajedničkih stvarih, i onda negubimo ništa, ako 
ostanemo, kao i do sad, kod našega niekanja; ako li pa- 
ko izadje na vidjelo, da sami brez pomoći čitave care- 
vine nemožemo tim uvietom zadovoljiti, onda bi povrie- 
dili našu najsvetiju dužnost, dapače mi bi strašno ogrie- 
šili dušu, kad nebi upotrebili svako iki da tu po- 
moć dobijemo. 


Razgčrnimo dakle sliku današnjega nam položaja, 
te ju razsvietlimo lučju istine; pregledajmo ponajprije 
naše materijalno stanje i ustanovimo uviete, koji su od 
prieke nužde za razvitak naših proizvodah, za podignutje 
našega oslabljenoga blagostanja; zatim naznačimo preina- 
ke, koje moraju biti, da naš narodni razvoj može brez 
zaprieke napredovati i da nam zemlja dobije onu poli- 
tičku važnost, koja ju ide velikim: pravom već po nje- 
zinoj poviestnici i zemljopisnom položaju. 

Sama mati priroda dobro se je za Hervatsku po- 
starala;: njezini zemljopisni_i podnebni odnošaji metnuli 

bi ju medju parve proizvodne zemlje čitave Evrope, da 
se nebi morala boriti s dvima nevoljama, a te su ne- 
volje žalibože: nedostatak dovoljno pouzdanih posleni- 
kah i nedostatak glavnicah. 


Pčrvi od ovih nedostatakah ima svoj uzrok u ob- 
stojećoj jošte poslie ukinutja tlake, seljačkoj zadruzi ; 
mi se ovdie _neupuštamo u razglabanje toga predmeta, 
jer će biti zadaća budućega sabora, da se tomu zlu do- 
skoči; drugi nedostatak valja nam pobliže objasniti. 


Svemu je svietu poznata stvar, da po običnih okol- 
nostih baš dobro uredjena vlastela jedva jedvice dobiju 
novacah i to samo najvećimi žčrtvami. Kod tako nemi- 
lih odnošajah nemože kod nas o umnom gospodarstvu 
ni govora biti; i dočim druge zemlje, za koje se mati 
narav nije baš toliko postarala, svako praktično pobolj- 
šanje uvadjaju i svoje proizvode od godine do godine 
pomnožavaju, evo mi od tih blagodatih ostajemo iz- 
ključeni. 


Mi smo baš u ono doba prisiljeni prodati našu 
ljetinu, kad joj je najgora ciena; naše gospodarstvo žive, 
što-no rieč, od dana do dana — iz prstah u usta, a zla 
godina kakova je udarila susiednu zemlju, bila bi za 
nas od najužasnijih posliedicah. 


Koju korist dobivamo iz našega najkrasnijega pro- 
izvoda, groždja, koje kod nas dostiže sladkoću i miomi- 
risnu zreloću kao u malo kojoj vinorodnoj zemlji? 


Nebi li mi prikladnim rukovanjem i umnim pivni- 
čarenjem iz toga proizvoda mogli dobivati milijune ? 
nebi li mi uz obilatost vodne snage i jeftinih dčrvah 
inogli da zavedemo različite struke občrtnosti, a nismo 
li sada žalibože prisiljeni, da uvozimo ma i najneznat- 
nije stvari ? 

Stavili smo ruku na gčrdnu našu ranu. pa mo- 
ramo i lieka tražiti, da ju izvidamo. 


Hoćemo li da nam nezaostane ratarstvo, na koje 
smo ponajvećma naputjeni, i hoćemo li da se sveže s 
onimi strukami obertnosti, koje su mu za razvitak od 
najveće potrebe: onda trebamo u zemlji zavod, gdie 
u. svako doba može vlastelin da dobije novacah za pri- 
ličnu cienu, riečju, trebamo zemljištnu vieresio- 
nicu. 


Pomislimo, da već zbilja imamo takov zavod, po- 
mislimo, da smo tim doskočili nedostatku poslenikah, 
onda odtuda naravno sliedi, da će se naši proizvodi ne- 
izmierno povećati. 


Ali nam valja i unovčiti naše proizvode, valja nam 
da na sajmište svieta dovezemo suvišak naših proizvo- 
dah; k tomu nam treba putevah, treba nam željeznica, 
koja će nam prorezati zemlju i otvoriti more. 


Ima doduše još kod nas ljudih, koji bi rada 
đa nam Hervatsku ograde kitajskim zidom, koji očituju, 
je suvišno obćiti s drugimi narodi, a željeznice da su 
prava nevolja. 

Ali je takovih malo, Višnjemu budi hvala; većina 
naroda nečezne za kitajskim zidom; naša vlastela i tdr- 
govci znadu včrlo dobro, da zemlja, koja se lišava ta- 
kovih putevah, zaostaje u natiecalištu narodah. I isti 
inozemni glavničari upoznaše važnost takove željeznice, 
skoro je već i osnovana osnova zemunsko-riečke željeznice, 
ijoš ove godine moglo bi se gradjenjem početi. Ova že- 
ljezniva, kako valja razgranjena, bila bi na poboljšanje 
naših odnošajah od učinka, koi se još ni slutiti neda; ali 
podhvatnici ištu, da im se zajamči glavnica; ako dakle 
oni, koji nieču zajedničke odnošaje, neimaju spremlje- 
nih milijunah, onda moramo u pomoć pozvati ukupnu 
carevinu, .ili se za ljubav njihovoj teoriji odreći sva- 
koga izgleda, da ćemo podignuti naše oslabljeno bla- 
gostanje. | 


Sada dolazimo k najvažnijemu dielu naše zadaće, 
političkim naime odnošajem naše zemlje. Dogadjaji po- 
sliednjih godinah donesoše nam važnih stečevinah ; naš 
jezik vlada u uredu i učioni; naša je uprava od najni- 
žih do najviših oblastih narodna, ali od trojedne kra- 
ljevine imamo do danas samo ime. 


Neodoljiva zaprieka luči nas od naših sunarodnja- 
kah u Dalmaciji, a dok obstoji ta zaprieka, neće moći 
niti naše želje niti iskrena volja vlade da oživotvori 
trojednu kraljevinu, 


Ta zaprieka je ustrojstvo vojničke krajine, to je 
onaj gvozđeni klin, štono nam utieran u narodni život 
zadade ranu, koja će to teže zarasti, što će dulje ob- 
stojati. ' 


Mi smo jedan narod s našom bratjom u krajini, 
ta od jedne smo majke i jezika, poslušni smo jednomu 
te istomu gospodaru; pa sa svim tim koja razlika! Mi 
napredujemo na stazi ustavnoga napredka, dočim njih 
same neogrieva takav blagoslov. ' 


Kad se sdruži sav hervatski narod, onda će sači- 
njavati dovoljnu gomilu, da rieši onu zadaću, koju mu 
budućnost prištedi za svjetsko pozorište, ali ako, kao do 
sad, ostane razcjepkan, onda nikada neće zauzeti ono 
dostojno mjesto, koje ga ide u povorci austrijskih na- 
rodah. | 


Ukinuće krajine bilo bi i u narodno-gospodar- 
skom odnošaju od najvažnijih posljedicah za našu zem- 


lju. Posebna občrtnost znala bi podignuti sve ono blago, 
do kojega sad ni doprieti nemože; tamo bi proniklo mnogo 
tvornicah, tudje bi glavnice potekle u zemlju; jer bi ih" 
. domamili novi odnošaji i bližina mora; do skoro bi 
ugledale naše morske luke, da je izvoz oživio, a za uvoz 
dobile bi izza sebe zemlju, kojoj bi imale namirivati 
rastuće potrebe. 

Osietjamo, da smo ovdje izustili zahtiev, koi ca- 
revinu dira u najosietnijoj točki, u njezinoj obranbenoj 
snazi; mi dokučujemo, da bi se moralo od drugih na- 
rodah izkati, da podjamče manjak, koi bi nastao doki- 
nutjem krajine; ali mi i to osietjamo, da sreća našega 
naroda zavisi od te dozvole, te napokon osietjamo, da 
su u pitanje stavljene sve naše stečevine, dok god ne- 
uzmognemo dostići tolikim čeznutjem izgledano siedi- 
njenje. | | 

Tako smo do sad razjasnili ,po najvažnije točke, 
koje se tiču sretne budućnosti naše domovine ;. sad se 
pitajmo, od koga zavisi, da nam se izpune naše želje, 
pa ćemo naći, da jedan dio zahtieva žčrtvah, koje bi 
morala ukupna carevina žčrtvovati, i da sve a osobito 
zadnja za nas najvažnija točka zavisi od milosti 
našega premilostivoga cara i kralja. Eto na dlanu leže 
zajednički interesi, a tajiti ih, bila bi politička bezum- 
nost; pozivlju nas, da se o njih zajednički dogovaramo, 
i na to se moramo spremni očitovati, ako nam se dade 
mogućnost, da kao narod živimo i razvijemo sva poma- 
gala naše zemlje. 


Mi smo navedene, za potrebite priznate uviete sa- 
stavili ujedan program, i nanizali smo još niekoliko to- 
čakah, koje se doduše same po sebi razumievaju , ali 
se nemogu dosta putah opetovati, 


10 

Ovaj je program potekao od ljudih, koji poznadu 
potrebu svoje zemlje, pa zato su i željeli, da ih iznesu 
na vidjelo; može biti da se u njem neće reći mnoga 
omiljela kitica, ali se neće nijedna točka zaludu potra- 
žiti, koja se neoslanja na potreboće naroda. 


Zamolimo dakle našeg premilostovoga gospodara, 
da sazove sabor, i ovaj ovlastimo, da pod sliedećimi 


uvijeti učestvuje kod zajedničkih stvarih. 


1. da se uzdarži narodni jezik i narodne 
oblasti. | | 


2, da nam se dađe podpuna samouprava 
zemlje, izuzam one točke, koje se tiču ukupne 
dčržave. 


38. vlada neka pomogne, da s€ utemelji 
zemljištna vieresionica. 


4/ da se ujamče kamate za željeznicu 
zemunsko-riečku. 


5. Cielokupnost trojedne kraljevine. 


6. Da seutielovi i po ustavnu preustroji 
krajina, 

Mi smo u ovom programu sastavili sve točke, koje 
priznajemo, da su potrebne za sreću i blagostanje naše 
domovine, sad znamo, što hoćemo. Što nam valja sad 
raditi, da ove želje naroda donesemo do očitovanja, ko- 
jim li putem moramo udariti, da ih oživotvorimo ? Verlo 
jasno leži taj put pred nami, a to je zakoniti put, koj 
se oslanja na naše ustavne uredbe; kad sabor nesabo- 
ruje, onda je zadaća velikih županijskih skupštinah, da 
u viećanje uzmu to važno pitanje. | 


Neka zaključe svoje zaključke brez strasti i pred- 
suđah; neka se nepovedu za nikakvim obzirom, nego za 
jedinim i pravim blagostanjem naroda; neka se pokažu, 
da su dostojne veličine ove hore. 

Onda se moraju najplemenitiji sinovi zemlje, pravi 
“< rodoljubi sdružiti, i zamoliti miloga nam bana i štova- 


noga našega kancelara, da ih odvedu do podnožja 
prestola. 


Ondje neka prostru našu prošnju, a naš se pre- 
milostivi car i kralj neće oglušiti glasu viernoga mu 
naroda. | 


Živio naš ustavni kralj! 


Živio siedinjeni dalmatinsko - hčrvat- 


sko -slavonski narod! 

